
Tanisha Baars: 
“Mi kaminda pa bira kampion mundial” 


Dia ku mi tabatin shete aña mi tata a disidí di laga mi bai siña Jiu Jitsu pasobra mi tabata insigur i mi tabata yora 
masha lihé. M’a bai na e klup Comby-sport i m’a kuminsá den e grupo di coach Johan, mi promé maestro di Jiu 
Jitsu. Mi ta kòrda kon m’a bai bistí den mi trainingspak ros. Mesora m’a namorá di e deporte di Jiu Jitsu. Mi tabatin 
solamente un meta: Un dia bira kampion mundial. 

Bibida: 
Si bo soña ku un variedat di bibida ta nifi ká 
rikesa direpente. 
Number: 3330 


New York: 
Soña ku e siudat aki ta señal di prosperidat i 
hopi felisidat. 
Number: 6708 


Taksi: 
Si ta abo ta kore e taksi, 
pèrdida di tempu balioso. Number: 0695 


Wòrtel: 
Soña ku wòrtel ta símbolo di 
abundansia den kas. 
Number: 4517 


Eis: 
Si bo soña ku blòki eis grandi, esei ta nifi ká 
ku bo ta bai haña bo den un skandal. 
Number: 0390 


KRALENDIJK – Pa 
motibu di e yobida fuerte 
durante basta ora, gobièrnu 
mester a tuma medida na 
diferente sitio. Djasabra 5 di 
novèmber for di den oranan 
di mainta Boneiru tabatin 
algun yobida fuerte. Mayo- 
ria molèster tabata pa mo- 
tibu di áwaseru pa oranan 


largu. Esaki tabatin komo 
konsekuensia ku e awa no 
ta kore bai asina lihé. E tim 
di trabou públiko mobilisá 
for di tempran a sera ‘cen- 
trumgebied’ i malekon pa 
tur tráfi ko. Tabatin vários 
notifi kashon di molèster di 
awa na diferente adrès na 
nos isla. Den forma preven- 


tivo ku regularidat a kon- 
trolá tur roi, dam i sitionan 
kaminda awa tin ku kore 
bai. No tabatin petishon pa 
evakuashon ni nesesidat pa 
akohida di emergensia. Por 
lo general suidadanonan ta 
yuda nan mes i otronan den 
situashonnan di molèster di 
awaseru. 
Krus Kòrá tambe tabata 
kla prepará pa duna asis- 
tensia den kaso ku esaki lo 
tabata nesesario. Por lo 
pronto e atvertensia pa mas 
áwaseru i bientu prinsipal- 
mente for di direkshon di 
sùitwèst ta keda vigente. 


KRALENDIJK- 
E 
dos adultonan mayó, Bu- 
chi Frans i Buchi Wanga, 
ta kompartí mesun nòm- 
ber. Ámbos ta 90 plùs. Bu- 
chi Frans tin e bunita edat 
di 94 aña, miéntras Buchi 
Wanga ya tin 90 aña riba 
e mundu aki. Reportero 
di BONERIANO a puntra 
nan ta kiko ta e sekreto pa 
yega na e edat respetá aki. 
Segun Buchi Frans esaki 
ta masha simpel. “Un shòt 
di Hennessy mainta, un 
shòt di Hennesy mèrdia i 


un shòt di Hennessy atar- 
di”, Frans ta splika ku un 
sonrisa. Tambe bo mester 
traha duru tur dia den ku- 
nuku. 
Buchi Wanga su sekre- 
to ta diferente. “Trein 
mainta, trein mèrdia i trein 
atardi. Tambe sigui lès di 
músika”, e ta splika. Inte- 
resante ta e echo ku ámbos 
kabayero ta ruman di le- 
chi, manera sa bisa. Buchi 
Frans su mama tabata kria 
Buchu Wanga ku lechi di 
mama. 


Pa motibu di yobida fuerte 
Gobièrnu ta tuma 
medida 


Sekreto di adulto 
mayó 


Karels Beach Bar 


ta buska 
-Waiter 
-Waitress 
-Handyman 
-Kòki 


Pa mas inf. tel . 796-1969 


Blijkens exploot d.d. 1 november 2022 van 
gerechtsdeurwaarder R.C. Anzola te Kralendijk 
(Bonaire), is op verzoek van Richard Eulalio 
Tavarez, wonende te Bonaire CN, aan Sofia Caridad 
Tavarez, geboren 8 oktober 1958, thans zonder 
bekende woonplaats of feitelijk verblijfplaats binnen 
Bonaire, ten parkette van de Officier van Justitie BES 
betekend het verzoekschrift van de ontbonden 
huwelijksgoederengemeenschap ex artikel 3:185 BW 
BES, waarin Sofia Caridad Tavarez wordt opgeroepen 
om op woensdag, 25 januari 2023 ’s morgens 
om 09:10 uur te verschijnen in het Gerechtsgebouw 
in het Fort Oranje op Bonaire, aan het adres Plasa 
Reina Wilhelmina no. 1, voor de behandeling van 
deze zaak. 


Na deugdelijke legitimatie kan een afschrift van 
genoemd exploot van betekening door betrokkene(n) 
worden verkregen op het onderstaand adres: 


R.C. Anzola Gerechtsdeurwaarders & Incasso, Kaya 
Gilberto F. Croes no. 2 
T (+ 599) 700 7405 
T (+ 599) 717 0425 


Ecua Bon Construction B.V. 
ta buska 
2 Schilder 
1 Metselaar 


Pa mas inf. 782-2903 òf 780-6082 


Buchi Frans 
Buchi Wanga 

Basta áwaseru e dianan aki. 
Despues di algun aña Dios a 
bendishoná e isla aki ku bon 
yobida, pone mi kòrda tempu 
di ántes. Den tempu pasá mi 
ta kòrda ku hendenan di nos 
isla tabata konsiderá áwaseru 
komo bendishon di Dios. Niun 
hende tabata reklamá. Nan 
tabata gradisí Dios pa yobida. 


*** 
Mi ta kòrda tambe kon, tempu 
ku mi tabata sirbidó di misa, 
pastor tabata pidi tur hende 
pa resa pa pidi Dios manda 
awa, konsiente ku ainda ta- 
batin hopi kunukero ku tabata 
planta nan kunuku ku maishi 
chikitu. Nan tabata depen- 
dé di áwaseru pa haña bon 
kosecha. 


*** 
Mi tata mes tabatin un ku- 
nuku na Gurubú ku e tabata 
planta tur aña te den dékada 
sesenta ainda. Katapila ku 
plug tabata usa e tempu ei pa 
prepará kunuku pa sembra 
maishi. Meimei di e kunuku 
aki tabatin un dam den kua 
e tabata planta patia i melon 
tambe. Asina mi tata tabata 
pasa su dianan di penshun. 
Felis i kontentu. 


*** 
Awendia tempu a kambia. 
No keda straño ku lo sali 
hende moderno pa reklamá 
áwaseru. Asina hende a bira. 
Reklamá tur kos. Reklamá 
sekura, anto ora áwaseru ku- 
minsá kai, reklamá esaki tam- 
be. Kòrda ku ainda awa no a 
kai manera ántes, ku damnan 
tabata kibra. 


*** 
Loke mi tin hopi problema 
kuné ta kon a laga dam i tanki- 
nan bai for di man na Boneiru. 
Konsekuensia ta ku kantidat 
enorme di awa ta bai laman. 
Awa balioso. Awa ku nos por 
usa pa hortikultura i krio di 
bestia ta kore bai laman. No 
ta mantené nos damnan. Yen 
di hende ta grita yen di kos. 
Polítikonan moderno falta di 
konosementu di e asuntu aki. 
Tin di nan ku a tende ‘de klok 
horen luiden maar weten niet 
waar de klepel hangt’. 


*** 
Esaki ta mi úniko kolumna 
B.A. pa siman. Hopi bon ku 
mi koleganan a tuma tur so- 
brá dia pa skirbi nan kolum- 
nanan personal. V.G., D.J., 
F.P., N.E. i M.B. Nan a kita un 
peso fo’i mi. 
*** 


K R A L E N D I J K — 
“Rosales a hasi malu di 
fi rma e proposishon di 
gratifi kashon,” asina Ber- 
nard Landwier kende ta 
vise presidente di sindika- 
to Nationaal Politie Bond 
BES (NAPB) a deklará na 
BONERIANO. 
Manera 
ta 
amplia- 
mente konosí, djárason 2 
di novèmber un grupo di 
polis a pone trabou abou. 
Huntu ku nan sindikato 
NAPB BES, a pidi e hefe 
di Kuerpo Polisial Hulanda 
Karibense (KPCN)Jose Ro- 
sales, aklarashon riba algun 
punto. E punto ku mas ta 
molestiá e trahadónan ta 
kon a kalkulá i yega na e 
suma di gratifi kashon. 
Básikamente 
polis 
a 
eksigí kontesta riba nan 
preguntanan i a duna man- 
do di KPCN 2 ora pa reak- 
shoná. Konsekuentemente 
BONERIANO 
a 
aserká 
KPCN pa sa si mando di 
KPCN a kumpli ku ‘dead- 


line’ di e sindikato. 
Despues ku nos a sera 
edishon di djárason, nos 
haña un reakshon di Gene- 
sis Saragoza, bosero di 
KPCN. El a indiká ku en- 
berdat a entregá e sindikato 
un karta ku kontesta riba 
nan preguntanan. 
“Den e karta ku nos a 
haña no tabatin kontesta 
riba niun di nos pregunta 
nan”, Landwier ta indiká. 
E ta konfi rmá ku nan a risi- 
bí un karta di parti KPCN. 
Loke e miembronan ta in- 
teresá pa sa ta kon a yega 
na e kalkulashon di e grati- 
fi kashon i kiko e gratifi - 
kashon ta nifi ká. Gratifi - 
kashon ta ora un hende hasi 
un bon trabou e ta risibí 
esaki. Pa e sindikato esaki 
no ta kuadra, debí ku ta 
trata aki di plaka ku e tra- 
hadónan a traha p’e. 
Mas aleu den e karta ta 
bini dilanti ku sí e sindikato 
no a reakshoná bèk promé 
ku 3or di djárason, e propo- 


sishon pa gratifi kashon lo a 
kaduká. Segun e vise presi- 
dente esaki no ta kuadra. 
Niun momento no a men- 
shoná ku e gratifi kashon lo 
bira inválido. Sigur no den 
e promé karta ku a risibí. 
Investigashon 
Landwier a sigui splika 
ku den e karta ku a manda 
bèk pa hefe di kuerpo, a 
duna di konosé ku e sin- 
dikato ta bai laga hasi un 
investigashon. “Nos a hasi 
esaki hopi kla ku nos ta bai 
e siguiente paso ku ta di 
hasi investigashon. E in- 
vestigashon mester duna un 


bista di e kantidat di oranan 
ku e trahadónan a traha di 
mas”. 
E investigashon, segun e 
vise presidente ta den man 
di un persona eksterno ku 
no tin nada di aber ku kuer- 
po polisial. Pa hasi e inves- 
tigashon manera debe ser ta 
bai tuma tempu. Miéntras 
tantu tur trahadó ta bèk na 
trabou wardando resultado 
di e investigashon. “Si a 
base di konteo di e oranan 
resultá ku kuerpo polisial 
no ta di akuerdo, e ora ei sí 
nos ta bai korte,” Landwier 
ta konkluí. 


Apesar polis na boka di trabou 
KETU BAI TENSHON 
DEN KPCN 


KRALENDIJK—Fla- 
mingo Island Veterinary a 
habri un di dos lokalidat. 
Esaki entrante djaluna 31 di 
òktober. Aparte di e fi lial na 
Nikiboko, awor tin un mas 
situá na Julio A. Abraham 
Boulevard 13. 
“ Tin hopi kachó di kaya 


i mester sterilisá,”asina Jo- 
chem Lastdrager dòkter di 
bestia na e klínika ta splika. 
El a indiká ku a buska un di 
dos lokalidat pa por separá 
servisionan na públiko i 
pa fundashonnan. Ku fun- 
dashonnan ta referí na entre 
otro fundashon kakelvers i 
tambe asilo di bestia. Ban- 
da di esaki e klínika taba- 
tin nesesidat di un espasio 
steril i espasio pa hasi ope- 
rashonnan mas spesialisá. 
Pa loke ta e lokalidat 


nobo, Lastdrager ta duna 
di konosé ku mester a hasi 
algun adaptashon. “ E loka- 
lidat na Nikiboko lo keda 
den operashon únikamente 
pa e fundashonnan. Na e 
klínika nobo nos ta risibí 
tur sobrá persona. Nos ke 
separá esaki pa por duna un 
mihó servisio.” 
Ku aktualmente tin hopi 
kachó riba kaya i ku asilo- 
nan ta yen, ta un problema 
ku e dòkter di bestia tambe 
a señalá.“ Un di e motibu- 
nan ku hopi ta deshasí di 
nan kachó, ta pa preis di 
kuminda. Promé ku esaki 


Flamingo Island Veterinary 
ta amplia servisio 


tabata pa motibu di corona. 
Esnan ku no por kubri 
gastu di sterilisashon, por 
akudí na un di e fundashon- 
nan ariba menshoná. 
Na nan turno, e fun- 
dashon ta regla ku e klínika 
pa por sterilisá. Na luna di 
yanüari lo tin e apertura ofi - 
sial. 

Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Nort van Hulten 
13.00 Aki Boneiru: 
Bud i Heather 
14.00 Herensia 
St Eustatius: Walten Smit 
15:00 BAPA: 
Dia di Diabetes 
16:00 Herensia: 
Angelika Kelly-Harms 
17.00 Aki Statia: 
Mini pastor Statia 
18.00 Herensia: 
Bertha Hart 
19.30 Puerto Latino: 
Luis Zárraga 


20.00 Herensia: 
Tecla Gregoria Piar-Martilio 
21.00 Aki Boneiru: 
Un anochi ku Rekresaroyo 60+ 
22.00 Herensia: 
Clyde Harms 
23.00 BAPA: 
Eddy Frans 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK- Tou- 
rism Corporation Bonaire 
(TCB) ta mèldu en total 
14303 turista ‘stay over’ 
pa luna di òktober, loke 
ta enserá un oumento di 
mas òf ménos 17% di e 
yegadanan di promé ku e 
pandemia ku 12200 turista 
‘stay over’ den luna di òk- 
tober 2019, segun sifranan 
di Ofi sina Sentral di Es- 
tadístika (CBS). 
E merkado oropeo a 
presta mas mihó ku tur otro 
kantidat di bishitante re- 
gistrá. Boneiru a registrá un 
prestashon positivo di su 
tòp dos merkadonan di mas 


importante. Nos isla a yama 
bon biní na en total 7274 
(50%) bishitante hulandes i 
en total 2951 (20%) bishi- 
tante for di Merka. Banda 
di esei Boneiru a yama bon 
biní na bishitantenan for 
di nos isla bisiña Kòrsou 
tambe, en total 1841, ku ta 
13% di e kantidat total di 
yegada. 
Merkadonan sekundario 
ku a mustra un kresementu 
positivo ku sifranan dòbel 
kompará ku luna di sèp- 
tèmber ta entre otro Ale- 
mania, Bèlgika, Canada i 
Inglatera. Ta konsiderá e 
anual Regata di Boneiru 


komo un evento importante 
ku tabatin un infl uensia 
positivo riba e kantidat to- 
tal di yegada di turista pa 
luna di òktober 2022. 
Diariamente 
TCB 
ta 
monitoriá e prestashonnan 
turístiko di Boneiru, i region 
di Karibe tambe ta kompará 
su KPI-nan (indikadónan 
krítiko di prestashon) ku 
sifranan di promé ku e pan- 
demia. 2019 tabata un di 
e añanan ku a presta mihó 
pa Boneiru i aktualmente 
TCB ta usa aña 2019 komo 
‘baseline/benchmark’ 
pa 
midi Boneiru su rekupera- 
shon turístiko. Boneiru a 


midi un promedio di du- 
rashon di estadia pa merka- 
do hulandes di 14 anochi i 
7 anochi pa merkado meri- 
kano. Ademas e grupo di 
edat dominante di tur nos 
bishitantenan ta varia entre 
46 i 65 aña. 
Den luna di sèptèmber 
2022 Boneiru a yama bon 
biní na 5 barku krusero ku 


en total 14398 pasahero. Pa 
e skema krusero binidero 
bo por bai riba www.bo- 
naire.portcall.com pa e úl- 
timo aktualisashon. Pa mas 
informashon i pa estadísti- 
kanan adishonal bo por bai 
riba 
www.bonaireisland. 
com òf bo por tuma kon- 
takto ku nos via info@bo- 
naireisland.com. 


Oumento di 17% 
Prestashon turístiko di òktober 


Reﬂ ekshon di siman 
GRATITUT TA 
TRANSFORMÁ BO 
“Nos ta gradisíBo, O Dios, nos ta gradisíBo, pasobra Bo 
nòmber ta serka; hende ta konta di Bo obranan 
maraviyoso.” Salmo 75:1(BS) 


Kon perspektiva di bo bida ta? Tur kos ta kansa bo? Bo tin 
krítika negativo riba tur suseso? Bo ta kla pa sali na defensa 
pasobra otro, segun bo, ta trapa bo derechi? Bo palabranan 
ta ‘hurt’ otro? Bo beis ta konstantemente iritá? 
Awèl, falta di gratitut por ta e kousa! Bo tabata sa ku un 
kurason yen di gratitut ta trese alegria, pas i satisfakshon? 
Un kurason agradesido ta kambia bo aktitut pa ku Dios, 
hende, situashon i pa ku bida en general. 
Laga nos kurason ta yen di gratitut; na promé lugá na Dios, 
pa salba nos den Kristu, pa hasi nos yu di Dios den Kristu i 
pa duna nos bida eterno. Gradisí Dios pa rosea di bida. Tur 
ta regalonan gratuito. 
Gradisí Dios pa personanan ku ta stima bo i ta ‘care’ pa bo. 
Nan no mester ta hopi, pero nan tei si! Gradisí pa trabou i 
pa salario, ku ta yuda bo pa kumpra kuminda, paga gastu- 
nan i biba. Gradisí Dios pa bo famia, kasá i yunan. 
Gradisí Dios ku bo tin bista i bo por lesa e deboshonal akí. 
Gradisí Dios pa situashonnan atverso, nan ta momentonan 
di kresementu. Dios ta siña nos lèsnan grandi meimei di e 
situashonnan ei. Dios tei presente meimei di bo pruebanan. 
Gratitut ta alegrá bo kurason i ta ranka e rais di krítika, kun- 
sumí i amargura. 
Planta e simia di gratitut den bo kurason e siman akí! 


Miralda Paula-Frans 


Produkshon PGM 

K R A L E N D I J K / 
ORANJESTAD – Out- 
ornan Denise de Jongh- 
Rekwest, Monica Clarinda 
i Bòi Antoin ta partisipá 
e aña aki na e Festival di 
Buki pa Mucha organisá pa 
Biblioteca Nacional di Aru- 
ba. Di Kòrsou tin Mercee 
Doran i Ali Inecia (Tio Ali) 
i di Hulanda Evelien van 
Dort, Wouter Goudswaard 
i Jeroen Hoogerwerf. Di 
Aruba mes Olga Buck- 
ley, James Ocalia, Vanessa 


Paulina, Esther Vermeulen, 
Giba Vrolijk i Paul Wong. 
Tema di e aña aki ta 
‘BIBA NATURA-LESA’. 
E festival ta di 4 pa 11 di 
novèmber 2022. E aña aki 
e festival ta selebrá su di 
30 aniversario. Tur e tres 
outornan boneriano a yega 
di partisipá kaba anterior- 
mente na e festival aki na 
Aruba. 
Tur aña ta publiká un 
buki komo regalu di siman 
di buki. Outornan di e buki 


dje aña aki ta Evelien van 
Dort i James Ocalia, ku il- 
ustrashon di Paul Wong 
i 
Wouter 
Goudswaard. 
Tradukshon tabata den man 
di Lilian Semeleer i Soph- 
iene Maduro-Verhaagh. 
Mas aleu a saka tambe 
en konekshon ku 30 aña 
di e festival un buki konte- 
niendo 30 kantika pa mucha 
1993-2022. Den kurso di e 
siman aki e outornan ta bai 
skolnan di Aruba pa papia 
riba e tema di naturalesa. 


KRALENDIJK— E úl- 
timo lunanan por nota mas 
scootmobiel den tráfiko. 
Esaki ta un tipo di skuter 
eléktriko ku personanan 
desabilitá òf personanan ku 
kualke limitashon pa por 
move, ta usa. 
E vehíkulo aki ta hasi 
posibel pa un grupo vulner- 
abel den nos komunidat ta 


mas independiente, miran- 
do ku esaki ta nan propio 
transporte. 
Banda di esaki, ta bisto 
ku tráfiko por ta un peli- 
ger pa nan. Lógikamente 
un kaminda pa baiskel, ta 
e kaminda ideal i seif pa e 
scootmobiel kore. Lásti- 
mamente esaki no ta po- 
sibel tur kaminda. Riba 


sierto kaya por nota ku tin 
e kaminda pa baiskel. Den 
barionan esaki ta diferente. 
Praktikamente niun no ta 
dispone di un kaminda pa 
baiskel. 
Kore riba asera tampoko 
ta un opshon, esaki ta des- 
tiná pa peaton. Tráfiko na 
Boneiru a kambia. Tin mas 
vehíkulo, skuter i bròmer 


riba karetera. Sin lubidá e 
outomobilista ku tiki pa- 
senshi ku ta sea kore ku ve- 
losidat haltu òf no ke duna 
otro chèns. 
Den esaki e `scootmo- 
biel` mester maniobrá pa 
yega su destino seif. Mién- 
tras nos isla no tin kaminda 
pa baiskel, outomobilista- 
nan mester keda atento ku 


e scootmobiel. Mester keda 
kòrda ku e personanan vul- 
nerabel aki tambe ta parti- 
sipá na nos tráfiko. 
No tin otro kaminda pa 
e `scootmobiel` kore ku no 
ta riba kaya. Ta di spera ku 
awor ku ta trahando den 
sentro di siudat, gobièrnu 
kòrda riba e grupo aki tam- 
be. 


Mas scootmobiel riba kaminda 


Denise de Jongh, Monica Clarinda i Boi Antoin 
Outornan boneriano na Festival 
Buki pa Mucha 

Salmo 23: "Señor ta mi wardadó pues mi no tin 
falta di nada." 
Ku hopi tristesa pero tambe agradesido pa tur lokual 
el a niﬁ ká pa nos, nos ta partisipá fayesementu di: 


Antonia Olivia 
Thodé-Cecilia 
*13-06-1934 +03-11-2022 


Na nòmber di 
Su esposo: 
Narciso Thodé 
Yunan: 
Humphrey Thodé 
Ellery Thodé+ 


Margie Pouriér-Thodé i 


Gilbert Pouriér 
Gina Thodé 
Rodney Thodé+ 
Romey Britt-Thodé i Sandy Britt 
Elston Thodé i Rina Anthony 


Nietunan: 
Raichel, Garry, Jían, Jo-Ann, Juelle, Zini, Nicole, 
Sudeska, Romeray, Sandrick, Guillaume, Tishiny, 
Joshua, Sharity, Roëlton, Jaydro i Igor. 
Bisanietunan: 
Hayley, Davion, Kingston, Nathen, Kheza, Samsara, 
Zahra, Zahir, Railey, Kyara, Kyona, Zihaillie, Ziön, 
Jadean, Cairo, Luna, Jaelon, Nalivía i Nathanson. 
Rumannan: Eddy Rijna i Elbert Rijna 
Subrina- i subrinonan: 
Anneline Beukenboom i rumannan, Ted Rijna i ruman- 
nan, David Cecilia i rumannan, Giselle Huang- 
Boekhoudt i rumannan, Ludmilla Arends i rumannan, 
Edison Rijna i rumannan, Fabienne Rijna 
Kuñánan: 
Mafalda Ada Cecilia-Martis, Jenny Rijna, 
Lucia Gonzalez i yunan, Precilia Thodé i yunan 


Tur su primo- i primanan, komader-, kompadernan i 
ihánan. Su amiganan Annemarie Pietersz i Celia Beth- 
lem Cristian. Su bon bisiña Norma Boekhoudt. 
Su Grupo di orashon Spiritu Santu. 


Demas famia: Thodé, Cecilia, Pouriér, Britt, 
Beukenboom, Arends, Rijna, Francees, Melaan, 
Gonzalez, Boekhoudt i de Palm. 


Akto di entiero ta tuma lugá djamars 8 di novèm- 
ber, saliendo for di misa San Bernardo na Playa 
pa santana Katóliko na Playa. Ta kuminsá risibí 
bishita di kondolensia for di 1'or siguí 3'or pa un 
Santu Sakriﬁ sio di misa. 
Pa motibunan fuera di nos boluntat nos NO por 
risibí bishita di kondolensia promé ni despues di 
entiero. 


Nos ta pidi nos diskulpa si den nos tristesa nos 
por a lubidá kualke miembro di famia. 


Hopi a akudí na Parke Tului pa tuma despedida di Vernonica Cofﬁ e, un persona 
hopi stimá. Apesar di e yobida, por a nota un kantidat di hende na e entiero. Forsa di 
naturalesa, amor i konsuelo di tur presente a hasi e momentu hopi spesial. 


Despedida Veronica 
Cofﬁ e 


Naturalesa di Boneiru ta bira mas presioso den temporada di awa seru. Despues di 
un bon yobida parse ku na sierto lugá riba nos isla a forma un riu. E potrètnan ta 
ilustrá e riu na Kaminda di Gurubu. 


Riu di Boneiru 

Awèl sí, pero nan ta na boka 
di trabou ketu bai. Ladron- 
nan no kere mes ta ganga tin. 


Tonchi, ainda polis no ta 
kontentu ku su hefe. 


E reakshonnan a sòru ku 
den e próksimo tempu de- 
diká atenshon na e posibel 
mal komprendementu serka 
gobièrnu lokal di e isla. 
Gustosamente i hopi biá ta 
kai e término ‘korupshon’ den 
diskushon i kombersashon 
riba e isla. Por parti originá dor 
di falta di transparensia serka 
e proseso di forma desishon 
riba e isla i por parti inyektá 
riba e formashon di imágen 
ku ta tuma lugá na e parti eu- 
ropeo di oséano. 
E isla no por reklamá 
ku netamente korupshon ta 
hasi’é úniko. Sifranan riba cor- 
ruptie.org ta hasi kla ku esaki 
ta un problema mundial i tam- 


Santu riba dje 
Korupshon i komunidat (1) 


Pa: Auke van de Berg 


Tin humor tras di e wega serio skondí, Arthur Schopenhauer ta skirbi. 
Asina bo ta pensa na un par di parti e nònsèns di e investigashonnan ku 
gobièrnu a laga hasi i rapòrtnan ku ta demostrá, asina inesperá bo ta haña 
reakshon ku ta laga mira e seriedat ku no semper ta laga stòp. 


be di tur tempu. (Mira: http:// 
www.corruptie.org/corruptie- 
misleidende-getallen/) 


Poko konsuelo 
Gobièrnunan sa ku nan 
supordinánan i nan mes hopi 
biá ta sukumbí pa tentashon 
di plaka i poder. Gobièrnu hu- 
landes por ehèmpel ta konosí 
su residentenan i su mes. 
Un definishon di korupshon 
ta difísil pa duna, e ta skirbi. 
Riba e web-site di FIOD, e 
servisio di informashon fiskal 
i detekshon di e servisio di 
belasting hulandes tin asina: 
‘Un deskripshon kòrtiku di 
korupshon por ta: Mal uso di 
outoridat òf poder pa benefi- 


sio personal’. 
Siguí pa e splikashon akí: 
‘Nos ta distinguí korupshon 
aktivo i pasivo, korupshon 
gubernamental i no guberna- 
mental’. 
Korupshon hopi biá ta bai 
huntu ku otro echonan kas- 
tigabel manera falsifikashon 
di dokumentu, labamentu di 
plaka i partisipashon na or- 
ganisashonnan kriminal. Se- 
guidamente nos ta deskribí 
algun forma di korupshon. 
Mira: https://www.fiod.nl/wat- 
is-corruptie/. 
Ya ku una bes korupshon 
gubernamental 
ta 
eksistí, 
gobièrnu konosé un kódigo 
di komportashon di maneho 


públiko. E kódigo ta deskribí 
kon un gobièrnu mester traha. 
Asina siudadanonan sa kiko 
nan por spera di gobièrnu. 
Kasi tur gobièrnu di Reino, 
provinsia, 
munisipio, 
enti- 
dat públiko i polis, ta traha 
via di e kódigo bon gober- 
nashon. (Mira: https://www. 
rijksoverheid.nl/onderwerpen/ 
kwaliteit-en-integriteit-over- 
heidsinstanties/gedragscode- 
openbaar-bestuur. 


Liber di mancha 
Polítiko lokal i gobernan- 
tenan riba e islanan sa tambe 
ku e espíritu humano no ta 
liber di mancha. 
E gobièrnu lokal ta deskribí 
su funshonamentu komo lo 
siguiente: Kolegio Ehekutivo 
ta sòru pa maneho diario di 
Boneiru. Nan ta prepará de- 
sishonnan di Konseho Insular 
pa ehekutá esakinan. Kolegio 
Ehekutivo ta outorisá tambe 


pa e mes tuma desishon, 
manera otorgamentu di pèr- 
mit di konstrukshon, òf sigui 
un kontrakt ku un kontratista. 
E kolegio ta keda sos- 
tené den su tareanan dor di 
organisashonnan 
guberna- 
mental bou di guia di e sek- 
retario insular. (Mira: https:// 
bonairegov.com/bestuur-or- 
ganisatie/bestuurscollege. 
Den e deskripshon akí di 
e outoridatnan, e porta di e 
kamber ku e porta di e bòrchi 
‘hasi mal uso di outoridatnan 
òf poder pa benefisio person- 
al’, ta riba un skref sí bo ta so- 
spechoso. P’esei kisas e pal- 
abranan komo transparensia, 
integridat i bon gobernashon, 
kada biá ta bini dilanti den e 
vokabulario di gobernantenan 
i polítika. Pa por kalkulá tur e 
palabranan akí riba balor, mi 
ta spera ku a base di e ehèm- 
pelnan akí finalmente por 
saka un konklushon. 

Awendia, e Palabra di Dios 
ta presentá nos dos aktitut 
frente e balornan di e spiritu, 
relashoná ku bida eterno: esun 
di e saduseonan,ku únika- 
mente ta kere den loke ta 
material, no por komprondé 
otro klase di bienes, ni inmor- 
talidat; i esun di e rumannan 
makabeo ku ta biba i muri pa 
balornan spiritual, manera fi- 
delidat, hustisia, e lei dibino, fe 
den e bida eterno. 
Fe den bida eterno ta loke 
realmente ta laga e hende di 
tera kambia den hende eter- 
no. 
Esun ku no ta kere, ne- 
sesariamente tin ku limitá su 
bida i tur su balornan denter di 
un ambien-te será i ku no ta 
konta mas. Pa e no tin mas 
balornan ku plaka, plaser i bon 
bida. E por tin algu di amor pa 
arte, siensia, pero tur kos será 
denter di e límitenan di su pro- 
pio bida. Ta p’esei e hende aki 
no sa na splika ni komprendé 
loke ta sufrimentu, fèrmidat, 
doló. Tur kos ta apsurdo pe. 
En kambio ta masha distin- 
to e hende ku ta stima i kere i 
ta spera un bida spiritual eter- 
no, tur kos ta kambia p’e. E 
amor pa Dios i e próhimo sin 


DI TRINTIDOS DJADUMINGU SIKLO C 


Promé Lektura 
: 2Makabeo 7, 1-2. 9-14 
Salmo 
: Salmo 17, 1, 5-6, 8. 15 
Di dos Lektura 
: 2Tesalonika 2, 16-3, 5 
Evangelio 
: Lukas 20, 27-38 


Mas tokante matrimonio 


a. Esposonan 
Hopi esposo, despues ku nan tin un tempu kasa, ta lu- 
bidá ku nan esposa tin un alma, ku ta anhelá na komprende- 
mentu di otro i un kurason, ku ta deseo konstantemente amor. 
Un hòmber kasa no mester lubidá ku manifestashon di kariño 
ta un kos spesial pa un hende muhé. Un hòmber kasa mester 
bisa su esposa hopi bes ku e ta stim’é. 
E mester trata di mustr’é atenshonnan chikitu, ku - den 
tempu di nan kompromiso - a enkantá e muhé asina tantu: 
no lubidá un regalo dia di su aña, un bukèt di flor dia di aña 
kasá, un òf otro prueba ku el a kòrda riba dje durante di dia 
ets. ets.. 
Kosnan chikitu, pero nan ta oumentá i profundisá amor 
di un esposa pa su esposo i nan ta hasi e laso matrimonial 
mas i mas íntimo. 
E esposo mester hasi bon uso di su talentonan i di su 
kapasidatnan. Awendia nos ta haña basta hopi hòmber ku ta 
saka yu muhé for di kas di nan mama i ta laga nan den mis- 
eria ku nan yunan, miéntras ku nan mes ta bisti bon, dispidí 
plaka den wega, tuma parti na tur sorto di baile, bebe ku 
amigu i bishita mal lugá. Hòmbernan ku ta hasi esaki, ta hòm- 
bernan sin konsenshi, ku no sa kiko ta deber di esposo i di 
tata di famia. Pa nan lo tabata preferibel si nan no a kasa. 
E hòmber mester kòrda duna atenshon tambe den kas. 
Duna bo kasa un man pasobra abo komo hende hòmber 
tambe mester sòru pa krea ambiente den kas. 
No lubidá tampoko ku bo no ta kompletamente liber mas 
i ku bo mester duna tur bo atenshon na kas. 
E esposo no mester konsiderá su esposa komo un ‘muebel 
di kas’! 
Pero meskos ku trabou di kas ta algu importante di hende 
muhé no mester deskuidá trabounan sosial, kultural òf di 
apostolado. E esposo tambe mester keda kas ku su yunan i 
duna e señora chèns pa e hasi otro trabou sosial, karikativo 
i apostóliko pa kumpli ku su debernan sosial i ku su nesesi- 
dat di gosa algun dibertishon. 
b. Esposanan 
Muhénan kasa hopi bes ta entrega nan amor maternal na 
nan yunan, miéntras ku nan ta lubidá e amor matrimonial pa 
nan kasa. Semper ta un señal di desaster, ora ku amor pa un 
esposo ta bira debil den kurason di su kasa. Kada muhé 
kasa konosé den su kurason un manera sigur pa alkansá 
kurason di su esposo. E no mester pèrdè e kaminda akí for 
di bista. 
No bira bieu muchu lihé, pasobra bo ta hende kasá! Tene 
bo mes semper hóben! Keda pone atenshon na bo bisti- 
mentu i limpiesa di kurpa. Usa kosmétiko, perfume, puiru! 
Si bo sa ku bunitesa di bo kara ta kita, pinta kara i boka 
numa! Un esposa mester keda semper atraktivo pa su es- 
poso. 
Un esposa huisioso, lo studia tur loke su kasa ta gusta i 
tambe loke e no ta gusta. Lo e trata di akomodá su bida na 
esun di su esposo i den sinseridat i modestia lo e hasi su 
posibel pa komplasé su kasa. Sekreto di felisidat matrimo- 
nial ta: stima otro asina sinsero i asina tantu, ku bo to lubidá 
riba bo mes! 
Den sentro di su famia e señora por desaroyá e kalidat- 
nan spesial, ku Dios a depositá den su alma. Esakinan ta 
ternura, komprendementu, sintimentu pa sakrifisio, e don pa 
hasi otro hende felis i kontentu, deseo pa krea un ambiente 
agradabel i armonioso. 
Mantenshon di famia. 
Tantu e hòmber komo e muhé mester sòru pa mantené e 
famia. Huntu nan dos ta trata na gasta nan plaka na un man- 
era responsabel. Anto un hòmber kasá no mester pensa: 
“Mi por hasi loke mi ke ku mi plaka, pasobra ta mi ta traha”. 
No, e plaka no ta solamente di e hòmber pero tambe di su 
kasá i di su yunan. 
Den asuntu di plaka, sera kabes i wak kiko ta mas re- 
sponsabel i kòrda riba mañan, ku ta posibel ku mas yu ta 
bini. Si boso no tin hopi pa spar na banko, spar tiki tiki na 
“Credit Union”, pa ora boso haña boso den nesesidat, boso 
por fia, pa paga poko poko. 


divishon ni diskriminashon ta 
kombertí den punto sentral di 
hinter su eksistensia. E sa i ta 
dispuesto na pèrdè e bida pa 
gan’é den Hesukristu. E ta ko- 
mprendé i atmirá e makabeo- 
nan komo mártirnan di fe den 
Resurekshon. Epa medio di fe 
e sa ku esaki ta e aktitut ber- 
dadero dilanti bida i ku ta ek- 
sistí algu mas pa loke ta bal la 
pena muri ku gloria. 
E promé ruman makabeo 
ta bisa na nòmber di e otro- 
nan: “Nos ta dispuesto na 
muri, promé ku kibra lei di nos 
antepasadonan”. E di dos, kla 
pa muri, a bisa: “bo por kita 
nos bida aktual, pero nos ta 
muri pa leinan di e rei di mun- 
du. Lo e laga nos lanta pa bida 
eterno.”. I mas kla otro hóben 
ku tabata na punto di muri a 
bisa: “No ta nada, si man di 
hende mata bo, basta bo por 
konfia riba Dios su priminti- 
mentu di laga bo bolbe resus- 
itá”. Konfeshon atmirabel, pa 
su balor i pa su simplesa ku 
hasta ta konmové e rei mes i 
su siguidónan ku a manda nan 
mata. 
Asina motivá ku e sublime 
rekuerdo di e mártirnan aki, nan 
ta kai manera simia fèrtil e pa- 
labranan di Hesukristu sin e 
komplikashonnan di e sadu- 
seonan. Hesus ta bisa nos awe 
den e evangelio: “Esun ku ta 
digno di tuma parti den e bida 
berdadero i resusitá entre mor- 
tonan .. . tampoko lo muri, pa- 
sobra nan lo ta manera An- 
gelnan. I nan ta yunan di Dios, 
pues el a resusitá nan”. 
Esaki ta e herensia di He- 
sukristu ku no únikamente ta 
duna nos bida eterno sin mas, 
manera sernan humano inmor- 


tal, sino ku pa medio di su gra- 
sia ta duna nos e herensia di 
biba kuné, komo yunan di Tata, 
ku un felisidat superior ku ta 
eksedé hinter kapasidat hu- 
mano; ta p’esei nos lo ta trans- 
formá den Kristu. 
San Pablo ta bisa e tesalóni- 
kanan i ta ripití awe na boso 
ku hinter su forsa apostóliko: 
“Nos tin den Señor konfiansa 
apsoluto di ku boso lo sigui 
hasiendo loke El a manda boso, 
manera ya ta hasié. Ku Señor 
ta sigui dirigí boso kurason den 
e bon direkshon p’asina ku 
boso por stima Dios i spera 
Kristu”. 


E fe asina fuerte den bida 
eterno i den resurekshon 
mester duna nos impulso pa 
hiba un bida kristian intacha- 
bel, kumpliendo ku nos obli- 
gashonnan di tur dia den famia, 
den trabou i den sosiedat, i 
dediká algu di nos tempu na 
obra na fabor di e próhimo. 
Asina nos lo ta e desendensia 
glorioso di e makabeonan, di 
e promé kristiannan i di nos 
mayornan. 
Reuní pa selebrá e eukaris- 
tia ta pa nos reuní pa selebrá 
nos fe i speransa den e bida 
eterno, e palabranan di Hesus 
ta resoná yen di promesa: “Tur 
ku kome mi karni i bebe mi 
sanger lo no muri pa semper” 
pasobra “ Ami ta resurekshon 
i bida”. Nos tin, por lo tantu, 
den eukaristia prenda di nos 
inmortalidat. 
Rumannan, na ora di Sali di 
e tèmpel aki nos ta bai na ko- 
mpartí ku un mundu pesimista 
i materialista e alegria di nos 
speransa pa bida eterno. 

APARATO WIRELESS 
POR OKASHONÁ 
INTERFERENSIA 


Bo ta bai kumpra aparatonan wireless manera bebifon, kámara di seguridat òf 
aparatonan di smart home? Presta atenshon ku e aparatonan ta kumpli ku e 
eksigensianan tékniko. Tin aparatonan wireless ku por okashoná interferensia 
i por sòru ku por ehèmpel numbernan di emergensia temporalmente no ta 
alkansabel. 


Ora bo kumpra un aparato, chèk semper si e tin un marka di kalidat (keurmerk). 
Den tur kaso e aparato mester tin un kalifikashon di CE- òf FCC. E aparato no tin un 
marka di kalidat? Den e kaso ei uso ta prohibí. Banda di esei e aparato por ta insigur 
durante uso. 


Semper tambe chèk e uso di frekuensia bon. Tin bia aparatonan ta funshoná riba un 
frekuensia ku den Karibe Hulandes ta okashoná interferensia. Kòrda bon ku uso di e 
bandanan di frekuensia 868 – 873 MHz i 902 – 928 MHz ta prohibí. 


Bo tin pregunta òf duda tokante uso di bo aparatonan wireless? Tuma kontakto ku 
Agentschap Telecom via BES@agentschaptelecom.nl òf bishitá 
www.rijksdienstcn.com. 


KRALENDIJK 
– 
Loke hendenan ku por sa 
a premirá, a sosodé den 
fi n di siman. Laman a laba 
parti grandi di e santu ku a 
pone na kosta di Chogogo 
Resort bai laman. Santu di 
un kalidat no aprobá pa NFI 
(Nederlands Forensisch In- 
stituut) pa a basha na kosta 
boneriano. 
Manera ta konosí, ta- 
batin basta diskushon to- 
kante e echo ku doñonan 
di Chogogo a laga importá 
santu for di Guyana pa ba- 
sha na kosta di nan proyek- 


to. Esaki kontra konseho 
di ekspertonan di medio 
ambiente, ku a premirá ku 
e santu aki durante mal 
tempu lo por resultá den la- 
man, ku tur konsekuensia 
pa koral i bida bou di laman 
en general. 
No opstante konseho 
negativo di ekspertonan, 
a laga e santu keda riba e 
kosta, separá pa un muraya. 
Pero e muraya aki no por a 
evitá ku olanan a yega na e 
santu importá i lastra esaki 
hiba laman, manera e foto- 
nan ta indiká bon kla. 


Laman a laba santu di Guyana 
na Chogogo Resort 

Laga mi kuminsá ku mi relashon ku Aruba. Esaki ta data fo’i 
di segundo mitar di añanan sesenta, tempu ku mi ruman muhé 
Erika a kasa ku Jan Dammerman. Nan a bai biba na Aruba, res- 
pektivamente na Ponton, Pavia i Palm Beach. Jan tabata traha 
den hóreka, mènedjer di diferente hotèl. 
No a dura masha ku mi ruman Nonoi tambe a sigui Erika. Pues 
dos ruman muhé bibá na Aruba i di mes m’a kuminsá bai Aruba 
ku fakansi. Tempu di ALM, Altijd Late Maatschappij. Despues ku 
Air Aruba, na unda Nonoi a bai traha. Tambe ku otro kompania- 
nan di aviashon ku tabata bula entre e islanan ABC despues. 
Na 1974 m’a haña yamada pa kumpli ku servisio militar na 
Aruba. Antmil e tempu ei, pero ku despues a bira Arumil. Des- 
pues di servisio militar na 1975 mi kier a keda biba na Aruba, a 
solisitá pa polis, a keda aseptá pa drenta na febrüari 1976, pero 
na último momentu m’a deshasí di un karera polisial i a regresá 
Boneiru. 
Semper sinembargo Aruba a keda den mi kabes i den mi 
kurason. Semper ku mi a haña e oportunidat mi a bishitá e isla 
aki, kore rònt pa bishitá sitio i hendenan ku m’a konosé atraves 
di añanan. 


Djabièrnè atardi lat m’a yega Aruba. A buska mi hiba Cas di 
Cultura pa e apertura. Mi konosé Cas di Cultura hopi bon i asta 


Fakansi i trabou na 
dushi Aruba (1) 


Despues di basta aña mi ta na Aruba atrobe. 
Dushi Aruba lo mi bisa. Isla na unda mi a 
pasa mas ku ún aña di mi bida i ku a bira 
mi segundo isla. Mi a haña invitashon pa 
partisipá na e siman di buki pa mucha. KBF 
– Kinderboeken Festival. Pero di mes mi a 
tuma tempu pa usa mi oreanan pa skucha i 
mi wowonan pa mira, ora tabata nesesario 
usa mi burakunan di nanishi pa hole. I mi 
dedenan pa skirbi e seri aki. 


Pa: Bòi Antoin 


a aktua riba su esenario na tres okashon den e obranan ‘E Pins’, 
‘Pe ku Bèchi’ i ‘Siguiente’. Obranan dirigí pa Rudi Domacassé. 
Tempu dushi di Grupo Teatral Boneriano. 
Promé hende ku mi ta topa kuné na entrada di Cas di Cultura 
ta mi amigu di Rancho Clifford Rosa. Nos a partisipá den dife- 
rente proyekto huntu. Huntu nos a yega te na Riohacha pa krusa 
e region Guajira, temé pa hopi hende. 
Sinta kombersá un ratu ku Cliff, despues bai te den e reinan 
dilanti pa sinta gosa di e show. Nos desendiente boneriano Ed- 
jean Semeleer i un dama tabata maestro di seremonia. Kada 
bes ku mi mira Edjean aktivo riba tarima òf na televishon mi ta 
sinti mi orguyoso. Ta mi famia, desendiente di Martins Semeleer 
i Deliana Antoin, prima di mi tata. Edjean ta nietu di Siso i Maria 
Semeleer di Kunuku Bieu. 
Un brèsbènt a sera e show. Hendenan di biblioteka, nos an- 
fitrionnan, a kuminsá lanta nos i manda nos subi esenario pa 
balia. Mi no sa balia. Den e bòshamentu di hende mi a logra 
disparsé bai patras den e sala. Asina m’a skapa mi peyego. 


Despues di e show na Cas di Cultura a hiba mi Camacuri 
Apartments. Parse ku Biblioteca Publico tin un abono na e kom- 
pleho di apartamentu aki. Tur e okashonnan anterior ku mi a 
partisipá na e festival di buki di mucha nos a keda aki. Un bon 
lugá pa keda. No ta propaganda, pero si boso ke tum’é tòg komo 
propaganda, dal bai! Boso lo no sali desfroudá. 
Despues di un bon sosiegu anochi den kamber 5 m’a lanta 
tempran bai kana den besindario. M’a bai direkshon di Dakota, 
Fergusonstraat, pero ku awor yama Avenida Milto Croes, duran- 
te hopi aña presidente di SAC – Stichting Arubaans Carnaval. 
M’a kuminsá kana banda di 7or di mainta. Mi barika tabata 
gruña pisá. Mi no a gasta masha kos e atardi anterior. Pero e ora 
mainta ei no tabatin lugá habrí ainda. Kanando m’a pasa banda 
di Ritz, un snèk chikitu. Ritz originalmente ta lugá di eiskrim, pero 
tempu a kambia i awor nan ta bende mas kos. 


KBF 


Kaminata mainta 


Relashon 

Tráfiko tabata hopi trankil. Di mes, teniendo kuenta ku ta- 
bata djasabra mainta tempran. M’a krusa kaya bai na e parti 
di Dakota. Eiden nòmbernan di kaya ta referí na fruta, manera 
patia, pampuna i diferente mas. 
Mi kier a kana e parti pabou di Dakota, pero algun kachó ku 
kara no masha kariñoso a laga mi komprondé ku nan gruñá, ku 
mi no tabata bonbiní den nan teritorio sagrado. Kisas ta zonido 
di mi barika ku tabata gruña a pone ku nan tambe a gruña? 
Laga mi duna nan benefisio di duda. 
Loke a hala mi atenshon tabata presensia di dos iglesia no 
masha leu fo’i otro. Dos ‘Haleyuya Kerk’, manera un bon amiga 
ta yama nan. Un otro amiga ta yama nan ‘Iglesia di Diesmo’. 
Un di nan tabata Iglesia Universal. No opstante e ora tempran 
ei tabatin algun persona sintá paden ta resa na bos haltu. 


Den e kaya aki tin un kas monumental. Mi no sa su historia, 
pero ta un kas bunita. Na su balkon mi por a mira ku ta un kas 
rekonosé komo monumento pa ‘Monumentenzorg’ di Aruba. 
Naturalmente tabatin mas kos di mira. Por ehèmpel un ne- 
goshi na unda, manera por lesa riba su muraya, un hende por 
“cumpra sin cartera”. Na Aruba ‘cartera’, sea di muhé òf hòm- 
ber, ta referí na pòtmòni. Pues kumpra sin pòtmòni. E ta mustra 
atraktivo, pero no kiboká bo mes. 
Mientrastantu 8or a bati i mi a bai atrobe direkshon di Ritz, 
ku awor sí a habri. Pidi un pan ku keshi ku webu serka un dama 
latino. “Ta pa hiba mener?”, el a puntra mi. Pues si ta bai kuné, 
pero na Aruba nan ta bisa ‘hiba’. 


Interesante 


Monumento 

KRALENDIJK--Dja- 
sabra 5 di novèmber, Grupo 
Speransa a hasi su entrada 
na parokia La Bírgen di 
Coromoto. E grupo ta kon- 
sistí di mucha i adulto, hòm- 
ber i muhé. Miembronan di 
e grupo ta kanta i tambe ta 
toka e instrumènt kuarta. 
Juny van Arneman, ta e per- 
sona ku ta siña miembronan 
di e grupo, pa toka i kanta 
kantika durante misa. Nan 
ta praktiká tur djaluna na 
Sala Imelda, pegá ku misa 
na Antriol. Parokianonan 
a apresiá inmensamente e 


promé presentashon di e 
grupo. Tabata e promé bia 
ku mayoria miembro di 
Grupo Speransa a presentá 
tokando kuarta. Riba me- 
sun dia, Poppie Martines 
a selebrá su fecha natal i 
tantu e miembronan di gru- 
po i Poppie, a risibí bendi- 
shon di awa bendita serka 
Pader Marc Hooijschuur. 
E anochi aki tur presente a 
eksperensiá un bunita sele- 
brashon Eukarístiko. Riba 
potrèt, momentu di bendi- 
shon i ‘Grupo Speransa’ ku 
pronto lo ta ‘uniformá. 


Grupo Speransa a hasi 
entrada 

Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


HULANDA – Un muhé 
di Vlaardingen di 32 aña 
a pèrdè su bida djaweps 
mainta banda di mitar di 
ocho, despues di un choke 
frontal riba N57 na Brouw- 


Aksidente ku morto 


ersdam. E shofùr di e otro 
outo ta un hòmber di 27 aña 
di Dirksland. El a resultá 
heridá i transportá ku am- 
bulans pa hospital. 
Polis a detené e hòmber. 


E ta sospechá di a okashoná 
e aksidente. 
Segun testigu, e choke 
tabata asina fuerte ku e 
muhé a keda bentá for di e 
outo. 


HULANDA – Un hóben 
di 25 aña di Almere ku a 
resultá seriamente heridá 
den su kas djaweps anochi 
dor di un tiroteo, a muri 
djabièrnè a konsekuensia di 


Hóben ta muri 


e heridanan. Esaki Polis ta 
informá. 
Ainda no a hasi niun de- 
tenshon. E tiroteo a tuma 
lugá banda di 10’or di ano- 
chi na Hildo Kropstraat, den 


e bario Tussen de Vaarten. 
Polis ta pensa ku tin dos 
hòmber enbolbí. Nan a hui 
djaweps direkshon Marchel 
Duchampstraat. Polis ta 
pidi testigunan pa mèldu. 


ARUBA 
HULANDA 


Hernandez Contractors 


ta buska 


Dos (2) estocadores 


Pa mas inf. 
tel. 770-0207 


EXECUTIEVERKOOP 


Op woensdag 9 november 2022, om 10:00 uur, vindt 
een openbare verkoop plaats. 


Te koop wordt aangeboden: 
Toyota VITZ bouwjaar 2007 
Toyota Dubbelcabine HILUX bouwjaar 2000 
Oranje Betonmolen 200V 


De auto’s en bedrijfsinventaris is 30 minuten vóór 
de verkoop voor één ieder te bezichtigen. 
De verkoop, in opdracht van de ontvanger van de 
Belastingdienst Caribisch Nederland vindt plaats op 
het adres: Kaya Johanna 5 Antriol Pariba 


Belastingdeurwaarder belast met de executie 
Arnaud, Jaregino Ashiko. 

ARUBA 
STATIA/SABA/ST. MAARTEN 


ST. MAARTEN – E 
programa ‘Cops & Kids’ 
ku ta konsistí di sinku 
módulo, a kuminsá mas lat 
e aña eskolar akí. E balor 
di e programa ta múltiple 
pa tantu d kuerpo komo e 
studiantenan. Ámbos grupo 
lo tin opinion tokante al- 
kansá otro basá riba loke 
ta rumornan di otronan. 
E programa ta duna nan e 
oportunidat pa konosé otro 
mihó. 
Durante e aña eskolar 
akí, ofisialnan di komu- 
nidat lo kondusí tres di e 


Programa ‘Cops & Kids’ 


sinku komponentenan di e 
programa. 
E komponente di e 
programa ta duna e stu- 
diantenan oportunidat pa 
dos siman skirbi pregunta 
anónimo di nan deseo di in- 
teres tokante Kuerpo Poli- 
sial, kiko nan ta hasi, nan 
trabou, bida i tur kos en 
general. 
Tur komponente di e 
programa ‘Cop & Kids’ ta 
pa studiantenan di skol pri- 
mario. E programa ta un 
ehèmpel di bida i ta adaptá 
pa studiantenan na skol. 


Nolly Oleana aktualmente ta di bishita na Saba komo hefe di Departamento di 
Ministerio di Edukashon, Kultura i siensia na Karibe Hulandes. Entrante promé 
di yanüari e ta retirá. Riba e foto Oleana huntu ku sekretario di ROA CN, Mike 
Stamm i èks miembro di direktiva Bettina Schroeter. 


Nolly Oleana ta despedí 


SABA – Hefe di e de- 
partamento di edukashon, 
kultura i siensia, OCW, 
seshon Karibe Hulandes, 
Nolly Oleana, djamars pro- 
mé di novèmber durante un 


Nolly Oleana a tuma despedida 


bishita, a tuma despedida di 
Saba, momentu ku el a reu- 
ní ku Kolegio Ehekutivo. 
Na final di e reunion, Geza- 
ghebber Jonathan Johnson, 
a presentá un buki tokante 


Saba na Oleana. 
Oleana ta hefe di OCW, 
departamento Karibe Hu- 
landes, desde 2015. Dia 
promé di desèmber e ta ban- 
doná e puesto. Na okashon 


akí el a bishitá Saba, tambe 
den su posishon anterior 
komo konsehero di edifi- 
sionan di skol desde 2011. 
Ministerio di edukashon, 
kultura di siensia, a invertí 
hopi den edukashon na 
Saba, meskos tambe na Bo- 
neiru i St. Eustatius, desde 
ku e islanan a bira parti di 
Hulanda na 2010. A mehorá 
i ekspandé fasilidatnan di 
skol, a krea mihó kondi- 
shonnan di labor den e sek- 
tor edukashonal, establesé 
mihó struktura di kuido pa 
studiantenan ku nesesidat 
spesial, renobá material di 
skol i areglo finansiero pa 


treinen i mehorashon di e 
personal edukashonal. 
Oleana a bisa e ta hopi 
orguyoso di Saba. El a tra- 
ha na Saba pa kuater luna 
na 2014 pa asistí ku reor- 
ganisashon di Saba Com- 
prehensive School (SCS). 
“Loke semper a hala mi at- 
enshon ta e kompromiso di 
residentenan di Saba pa ta 
sostenibel den loke nan ta 
hasi.” 
Eks diputado di Bo- 
neiru, Nina den Heyer, lo 
tuma e posishon di Oleana. 
Oleana mes lo keda komo 
gezaghebber interino pa un 
aña mas. 


Nolly Oleana ta risibí un regalo for di Gezaghebber 
Jonathan Johnson. 

ARUBA 
KÒRSOU 


WILLEMSTAD 
– 
Djabièrnè 4 di novèmber 
tabata final di Siman di 
Buki pa Mucha 2022. Tema 
di e aña aki tabata ‘Bi-Ba- 
bèrdè. Den e kuadro aki 
Sint Margaretha College na 
Janwe a invitá Minister di 
GMN drs. Pietersz- Janga 
pa tabata presente. Tabata 


un mainta kaminda Minis- 
ter por a mira kon alumno- 
nan ta ekspresá nan mes den 
aktuashon, kanto i baile. 
Minister Pietersz- Janga a 
keda risibí pa kabes di skol 
señora Giana Murray- Ana- 
sagasti. 
Lesamentu 
ta 
masha 
importante pa desaroyo di 


un mucha i un pais. Tabata 
hopi bunita pa mira kon 
St. Margaretha College a 
laga alumnonan hasi uzo di 
nan kreatividat pa promové 
lesamentu. Por ehèmpel 
trahenan i atributonan ku a 
uza pa e presentashonnan a 
keda elaborá ku material re- 
siklá. Di e forma aki e skol a 


promové lesamentu i alabes 
siña e muchanan apresiá 
medio ambiente. Banda di 
apresio pa medio ambien- 
te, ta di sumo importansia 


pa stimulá muchanan lesa 
buki pasobra lesamentu ta 
un bon medio pa stimulá 
desaroyo di un mucha. 


Den kuadro final siman di buki 
Minister Pietersz-Janga na 
St. Margaretha College 


W I L L E M S T A D - 
-Djabièrnè 4 di novèmber 
alrededor di 19.55’or, sen- 
tral di polis a risibí infor- 
mashon ku na un kas den 
área di Seru Fortuna tin un 
hòmber den diskushon su 
pareha. 


Na yegada di e unidat a 
topa ku un dama. Esaki a 
deklará na polis ku durante 
di un diskushon ku su pare- 
ha esaki lo a menas’é ku 
morto i manda un bòter den 
su direkshon. 
Na e sitio a detené 


e 
hòmber 
sospechoso 
L.M.W., nasé na Kòrsou di 
29 aña di edat. 
A presentá e sospechoso 
dilanti di un fiskal ouksiliar 
ku a ordená su enkarsela- 
mentu pendiente di mas 
investigashon. 


W I L L E M S TA D - 
-Djasabra 5 di novèm- 
ber 2022 alrededor di 
15.58’or, sentral di polis 
a risibí notifikashon di 
un kaso di hogamentu. Ta 
trata aki na Marie Pampun 
Na yegada di unidat 
polisial, a tuma nota ku 
algun personanan den be- 
sindario a saka e víktima 
(un hende hòmber) for di 
awa. Huntu ku personal di 
ambulans ku tabata na e 
sitio a trata di reanim’é. 
Lástimamente sin e resul- 
tado deseá. For di un in- 


vestigashon preliminar a 
resultá ku e hòmber aki ta- 
bata sambuyá na e playa i 
a hañ’é ku komplikashon. 
Konsekuentemente el a 
guli basta awa. Dòkter di 
polis a konstatá morto di e 
hòmber aki. 
Polis a konfiská e ekipo 
di sambuyá pa mas inves- 
tigashon. 
Riba di òrdu di fiskal a 
konfiská e kurpa pa hasi 
outopsia di lei. Polis ta 
reservá e identifiká di e 
víktima te na momento ku 
informá famia. 


Violensia relashonal 
i menasa 


Kaso di hogamentu 

ARUBA 
ARUBA 


Turista a hoga 
na Andicuri 


ORANJESTAD -- Dia- 
huebs merdia banda di 
12.25, central di polis a 
dirigi un patruya cu urgen- 
cia pa e beach na Andicuri, 
caminda informa a drenta 
c’un persona a hoga na e 
sitio aki. 
Na e sitio polisnan ta 
bin topa caba cu presencia 
di personal di ambulance 


kendenan tabata trahando 
cu e persona cu lo a hoga 
pero a informa polisnan cu 
e homber ya no ta duna se- 
ñal di bida mas. Mesora a 
avisa tur instancia envolvi 
pa bin na e sitio y pa 1.50 
di merdia dr Texier a con- 
stata morto di e homber di 
inicial O. procedente for di 
Merca y kende ta di vaca- 


cion aki na Aruba. A avisa 
un cas mortuorio cu a bin 
na e sitio pa busca e curpa 
di e turista caminda a ini- 
cia e proceso pa prepara 
pa transporta e curpa pa 
Merca, mientras cu per- 
sonal di ‘slachtofferhulp’ a 
atende cu señora di e vic- 
tima kende tabata mustra 
hopi afecta pa loke a pasa. 


Aruba College Fair ta habri 
pa studiantenan 


ORANJESTAD -- Na 
Ranaissance 
Convention 
Center, 
Minister 
Endy 
Croes a haci e apertura di 
Aruba College Fair 2022 
diabierna den oranan di 
merdia. Minister di Educa- 


cion y Deporte Endy Croes 
a hiba algun palabra pa 
asina duna e apertura ofi- 
cial. A duna bon bin na tur 
miembro di scolnan y stu- 
diante. Tambe el menciona 
cu e prome College Fair na 


Aruba tabata na aña 2000 y 
na mes un momento Aruba 
College Fair a dedica su mes 
na reuni e mundo di e re- 
presentantenan di scolnan, 
universidadnan y scolnan 
di vakantie cu nos studian- 


tenan di Aruba. Despues di 
a duna algun conseho na 
studiantenan, a remarca pa 
e hobennan scoge e pro- 
grama corecto pa nan mes y 
probecha e oportunidad pa 
por bira un lider den futuro. 
Ta sumamente importante 
pa studiantenan por com- 
prende nan propio pasion 
y tin claridad di lo cual nan 
kier logra den nan bida. Pa 
asina nan por disfruta di e 
mundo y di e posibilidad 
cu esaki tin. El a finalisa 
su discurso cu un frase di 
Walt Disney “E manera di 
cuminsa ta, stop di papia 
y cuminsa haci”. Despues 
cu Minister di Educacion y 
Deporte Endy Croes a hiba 
palabra, a duna un recorido 
den e sala y despues e por- 
tanan a wordo habri pa e 
studiante, na unda tabata 
tin un total di 38 exhibi- 


cion di diferente scolnan cu 
e hobennan por a haya tur 
informacion. E Feria aki ta 
hari pa tur esnan interesa 
pa sigui estudio avansa y ta 
na Renaissance Convention 
Center di 4 pa 5or di atardi 
awe. 
Aruba College Fair ta 
habri pa studiantenan 

ARUBA 
ARUBA 


Yiu cu a mata su tata a haya 
Nuebe aña di castigo y tratamento 


ORANJESTAD 
-- 
Diabierna mainta Jason 
Mathilda a scucha e castigo 
cu Corte a impone riba dje 
pa mata su tata di un tiro dia 
13 di december aña pasa. 
Corte a haya proba cu 
el a mata su mesun tata, 
causando un tristesa grandi 
den su famia. Sin embar- 
go e motibo pakico e no a 
haya un castigo mas pisa, 
di prizon, tabata basa riba 


sugerencia di psycholoog y 
psikiatra. 
Nan a constata cu e 
homber aki di 32 aña, 
kende den pasado a yega di 
mata un hende caba, tin un 
trastorno di personalidad y 
tin problema pa envolvi su 
mes den hende. 
Hopi lihe e ta perde pa- 
senshi y rabia fuertemente. 
Dia 13 di december 
despues di un fiesta, a surgi 


un discusion entre Jason y 
su tata di 54 aña pa motibo 
di robo di un boter di whis- 
ky na e fiesta, y e hecho cu 
e tata ta uza droga. Despues 
di e discusion, el a bay coy 
un arma den auto, segun e ta 
bisa, pa warde den e aparta- 
mento. Pero bolbiendo, el 
a mira su tata biniendo den 
su direccion cu un machete 
den man y el a dicidi di de- 
fende su mes, a los un tiro 


mientras cu e tata a trata di 
sconde p’e. E bala a alcansa 
su tata, kende a fayece al- 
gun rato despues na hospi- 
tal. 
Na e sitio no a haya 
machete sino un cuchiu di 
cushina. Den e estado cu e 
tabata kisas, segun e ta bisa, 
el a mira e cuchiu pa un ma- 
chete. 
Hecho ta cu Hues a tuma 
e conseho di e profesional- 


nan, cu a bisa cu su prob- 
lemanan di salud mental 
ta haci cu e ta menos re- 
sponsabel pa su actitud of 
a influencia su actuacion pa 
cual ta conseha tratamento. 
A causa di esaki a dicidi 
dun’e 9 aña mas TBS, esta 
cu mester intern’e den un 
instituto pa practicamente 
resto di su bida. Te ora cu 
haya cu e ta apto pa drenta 
comunidad bek. 


Lucha di habitantenan contra ponemento di 
tubo di gas birando mas fuerte 


ORANJESTAD 
-- 
Grupo di ciudadanonan cu 
siman pasa a organisa un 
protesta na diferente sitio 
contra di e intencion di core 
tubo di gas den varios bario 
pariba di brug, ta determi- 
na pa sigui lucha pa evita 
cu Eagle LNG y gobierno, 
lo bay core e tubonan aki 
den sub-suela di Aruba den 
varios bario pariba di brug. 
E habitantenan ta mustra 
cu henter e trayecto camin- 
da lo kier core e tubonan 
bou di tera, ta luganan pu- 
blico, caminda no sola- 
mente ta barionan habita 
pero tambe tin scolnan, tin 
sitio turistico, tin restau- 
rantnan, cu lo wordo ex- 
pone na tur peliger pa loke 


ta presencia di e tubonan 
aki den un zona habita. 
E prome accion di pro- 
testa contra di e proyecto 
aki di EagleLNG a tuma 
luga siman pasa caminda 
varios habitantenan di e 
barionan caminda tin pen- 
sa di core e tubonan aki, a 
duna acta di presencia y a 
sigura na AWEMainta cu e 
accionnan lo sigui den si- 
mannan dilanti pero cu nan 
lo no permiti cu ta sigui cu 
instalacion di e tubonan di 
gas aki. 
Loke ta creando incomo- 
didad cerca habitantenan di 
e barionan pariba di brug ta 
e hecho cu na varios pais 
caminda a core tubo di gas 
natural bou di tera, a surgi 


incidentenan di lekmento y 
tambe di explosionnan cu a 
destrui casnan y a ocasiona 
morto di habitantenan. 
Ta bin acerca cu henter e 
proyecto di Eagle LNG for 
di comienso ta rondona pa 
cosnan misterioso, un con- 
tract cu ningun hende mas 
sa su contenido, mientras 
c’un aña despues di a firma 
cu gobierno y cu WEB Aru- 
ba NV, ainda ningun hende 
sa kico e compania aki tin 
pensa di haci. 
Inicialmente Minister di 
Energia, Glenbert Croes a 
papia cu e compania lo uza 
e tereno di refineria di San 
Nicolas pa ricibi e gas for 
di un of otro pais pa despu- 
es transporta esaki via di 
tubo te na tereno di WEB 
loke hopi hende ta haya 
algo peligroso, caminda no 
tin indicacion concreto ai- 
nda kico lo pasa y con esaki 
lo tuma luga. 
Habitantenan cu a or- 
ganisa e accion di siman 
pasa, ta determina pa sigui 
cu e accionnan ya cu nan a 
sigui haya henter e asunto 
peligroso, caminda habi- 
tantenan ta ser expone nan 
un peliger serio sin cu nan 
sa kico ta pasando y con 
henter e proceso aki lo 
tuma luga. 
Ningun 
hende 
por 
duna claridad ainda riba 


e proyecto aki, ni di parti 
di gobierno, ni di parti di 
WEB Aruba NV y tampoco 
di parti di e compania di 
Eagle LNG cu ningun hen- 
de sa algo di dje, kico e por 
y kico e no por y con e ta 
bay ehecuta e proyecto aki. 
Na Merca tin varios in- 
cidente cu tubonan di gas 
cu ta pasa bou di tera, cu 
despues di tempo ta explota 
pa motibo di un of otro lek 
pero na varios pais rond 
mundo, e tipo di explosion- 
nan a tuma luga principal- 
mente pa motibo di uzo di 
tuberia di menor calidad. 

ARUBA 
DEPORTE 


KRALENDIJK -- Dia ku 
mi tabatin shete aña mi tata a 
disidí di laga mi bai siña Jiu 
Jitsu pasobra mi tabata insigur 
i mi tabata yora masha lihé. 
M’a bai na e klup Com- 
by-sport i m’a kuminsá den 
e grupo di coach Johan, mi 
promé maestro di Jiu Jitsu. Mi 
ta kòrda kon m’a bai bistí den 
mi trainingspak ros. Mesora 
m’a namorá di e deporte di Jiu 
Jitsu. Mi tabatin solamente un 
meta: Un dia bira kampion 
mundial. 
Mi amor pa kompetensia a 
kuminsá na e torneonan anual. 
Nan tabata torneonan chikí ku 
tur aña e klup tabata organisá. 
E tempu ei mi tabatin shete 
aña i ainda mi tabatin e faha 
blanku ku slep oraño. N’e 
kompetensia ei m’a sali di tres 
lugá i mi tabata hopi orguyoso 
di mi mes. For di e dia ei mi 
tabata hopi pendiente di e tor- 
neonan di klup. 
Dia m’a hasi dies aña di 
edat, m’a bai den e grupo di 
maestro Barry. M’a haña mi 
den un grupo yen di mucha 
fanátiko ku tabata asistí na e 
kompetensianan di Jiu Jitsu 
i Judo. M’a sinti mi na kas. 
Awor m’a kuminsá trein mas 
tantu. Mi tabata trein djaluna, 
djamars i djaweps. 
Porfi n a yega e dia ku mi 
tabatin mi promé kompeten- 
sia. Mi tabatin dies aña i mi 
mester a bringa kontra mucha 
hòmber mes grandi ku mi pa- 
sobra na e edat ei no ta hasi 
masha diferensia. 
M’a sali na di tres lugá i mi 
tabata hopi kontentu! E dia ei, 
ora ku m’a kaba bringa, Bar- 
ry van Bommel, mi coach, a 
bin serka mi i bisa mi ku m’a 
sorprend’é positivamente. E 
kos ei pa mi tabata tremendo! 


Un paso mas leu den 
tempu 
Mi tabatin un tempu kaba 
ta trein den ‘treinen pa buska 


talento.’ E tabata kada sierto 
tempu riba djadumingu main- 
ta. Ta e momentu ku tur ku ta 
praktiká e deporte di Jiu Jitsu 
di rònt Hulanda ta bin huntu 
pa train. Despues di dia esei a 
bira tur djadumingu pa mi. Mi 
ta kòrda ku mi tabata haña e 
treinen hopi pisá. 
Na 2018 m’a kuminsá 
train na Papendal, e sentro na 
Hulanda pa deporte riba nivel 
hopi haltu. Mi tabata forma 
parti di e selekshon hulandes. 
Entretantu mi tabata par- 
tisipá na diferente kompeten- 
sia rònt Hulanda. Na 2019, 
algu a sosodé ku mi. Tabata 
manera un kònòpi a drei den 
mi kabes: Promé ku fi n di aña 
mi mester keda selekshoná pa 
e kampionatonan mundial na 
Abu Dhabi. Mi tabata train 
mas duru ku nunka, seis dia 
pa siman. 
Barry van Bommel, mi 
coach, a siña mi masha hopi 
kos mes. Mi tabata bai di- 
lanti lihé. Hendenan rondó 
di mi tabata bisa: ‘Tanisha a 
bai hopi dilanti!’ Pero maske 
mi tabata bira mihó den korto 
tempu, tòg pa mi no tabata su- 
fi sientemente lihé. Mi tabata 
frustrá i mi tabata ke ta esun 
di mas mihó. Henter ora mi 
tabata bisa mi mes ku mi no ta 
sufi sientemente bon, pero tòg 
mi no a entregá, m’a sigui. 


Sèptèmber 2019 
Henter zomer m’a train 
masha duru mes pasobra ku- 
minsamentu di sèptèmber i 
òktober lo mi tabatin un kom- 
petensia na Rumania i Alema- 
nia. E kompetensianan akí lo 
a konta pa mi kualifi kashon 
pa e kampionatonan mundial. 
E kompetensia na Rumania a 
bai hopi bon. M’a sali na di 
dos lugá. Pero na Alemania, e 
‘German Open’ no a bai ma- 
sha bon. Kada bes m’a pèrdè 
pa un punto. Mi tabata hopi 
rabiá ku mi mes i tambe hopi 


tristu pasobra mi tabata haña 
ku m’a daña tur kos. Final- 
mente m’a tende ku mi no a 
keda kualifi ká pa bai e kam- 
pionatonan mundial. E mesun 
dia mi tabatin treinen i m’a 
bai. Mi coach a bisa nos gru- 
po ku lamentablemente mi no 
a kualifi ká. Ku awa na wowo 
m’a bai hasi mi ehersisionan 
(warming up). Mi no ta gaña: 
pa mi tabata hopi duru pa dil 
ku e desepshon aki. Mi ma- 
yornan a yuda mi masha bon 
mes den esaki. Mi tabata sa si: 
e kaminda pa éksito no ta un 
kaya asfaltá, ke men: otro aña, 
otro chèns! 


2020-2021 
Esaki ta e añanan ku Co- 
rona tabata reina den mundu. 
Nos no por a trein paden, nos 
no por tabatin kontakto ku 
otro i tabatin un temporada ku 
nos no por a train mes. Esei 
tabata laf, pasobra ken mi ta 
sin Jiu Jitsu? Mi mes a traha 
mi skema di trein i mi tabata 
purba di tene mi mes estrikta- 
mente na dje. Mi tabata sinti 
un bashí enorme den mi bida. 
Al fi nal nos por a bai train 
pafó. Durante kada train- 
ing coach Barry tabata pone 
e matnan riba suela pa nos 


train. Tabata un temporada 
straño. Nos a trein ku sneu, 
hagel, áwaseru i solo. Nunka 
ántes determinashon no tabata 
asina importante. Ta durante e 
tempu akí hopi hende a legu- 
mai Jiu Jitsu. 


Ougùstùs 2021 
M’a haña un mensahe di 
Allard, coach di bònt di Jiu 
Jitsu! Mi a keda kualifi ká pa 
e kampionatonan europeo na 
Alemania i e kampionatonan 
mundial na Abu Dhabi! Mi 
tabata felis! Porfi n lo m’a bai 
e kampionatonan. Na e kam- 
pionatonan europeo m’a sali 
na di tres lugá. Na e kam- 
pionatonan mundial mi ta- 
bata den fi nal pa kompetí pa 
e medaya di bròns. Mi mester 
a bringa kontra un otro hulan- 
des. M’a pèrdè i m’a sali na di 
sinku lugá. Un siman despues 
m’a gana e mesun hulandes 
akí na un torneo chikitu den 
Ost di Hulanda. Mesora m’a 
pensa: Mare ta siman pasá 
m’a gan’é! 


Aprel 2022 
Kampionatonan 
europeo 
na Kreta. Mi tabatin algun 
kontrinkante pisá! M’a ku- 
minsá fuerte i m’a gana e 


promé partido kontra Fransia 
konvinsentemente. 
Despues 
mi mester a bringa kontra 
Oustria i m’a pèrdè, despues 
kontra Suesia, m’a bolbe 
pèrdè. Nan tabata number 1 i 
2 e dia ei. Finalmente m’a sali 
na di 5 lugá. Durante mi kom- 
petensianan mi tabatin hopi 
stress i tambe hopi nèrvio. 
Mentalmente mi no tabata op- 
timal. Mi no tabata gosando 
di e eksperensia, tur loke mi 
tabata ke ta gana. 


Òktober 2022 
Despues di un kompeten- 
sia frakasá na Alemania dor 
ku mi tabata malu, mi tabata 
kla ku henter e asuntu di jiu- 
jitsu akí. Kada bes mi tabata 
pèrdè den e último minüt òf 
e último sekòndenan. Dikon 
anto? Mi tabata train masha 
duru mes, tin biaha te hasta 
dos bes pa dia. Pero m’a reali- 
sá ku no ta e aspekto físiko so 
mi mester a train. Mi aspe- 
kto mental tambe mi mester 
a traha riba dje. Mi mester a 
bira mentalmente mas fuerte. 
Mi mester a siña gosa di loke 
mi ta hasi, ke men gosa di e 
eksperensia. Ku e aktitut 
akí m’a bai e kampionatonan 
mundial na Abu Dhabi. M’a 
gosa inmensamente di e am- 
biente i di e wer kayente. Mi 
tabata sinti mi relahá. 31 òk- 
tober 2022, fecha ku lo mi no 
por lubidá nunka mas! Dia di 
kompetensia, mi tabata sinti 
mi bon ora m’a spièrta. Di 
mes e nèrvionan tabata tei, 
pero ku músika i baile m’a 
hala eseinan un banda. Promé 
mi mester a bringa kontra un 
Bosniër, despues kontra un 
Kazach i kaba kontra un Viet- 
ames. Awor mas ku nunka mi 
tabata kla pa e reto akí i mas 
ku nunka mi tabata gosa. Al 
fi nal e dicho: ''De aanhouder 
wint” a sali bèrdat, pasobra e 
dia ei m’a bira kampion mun- 
dial, porfi n! 


Tanisha Baars: 
“Mi kaminda pa bira 
kampion mundial” 

ARUBA 
DEPORTE 


KRALENDIJK--Bo- 
neiru tabata tremendo i sa 
di hasi bon papel den tènis 
na Aruba siman pasá. 
Jevon May, coach di 
J.M. Mojo BV, a biaha pa 
Aruba wikènt di 28 pa 30 di 
òktober 2022 huntu ku su e 
tènistanan Kayden Doma- 
cassé i Xaquenne Saragoza, 
tur dos di 13 aña pa kom- 
petí den e torneo di Gotia 
Tennis Performance Aruba. 
Kayden Domacassé a 
hunga den kategorianan 
U14 i U16. 
Den U14 Kayden a yega 
semifi nal i pèrdè ku skor 
di 4-6 i 3-6 kual tabata un 
wega hopi intenso. 
Den U16 Kayden a gana 


su promé wega i pèrdè di 
dos wega ku skor di 3-6 i 
0-6. 
Xaquenne Saragoza a 
hunga den kategoria U16 i 
yega semifi nal. 
Den semifi nal e la pèrdè 
ku skor di 4-6, 4-6. 
Tabata un wega ku a 
dura kasi 2 ora. 
Coach Jevon ta hopi 
kontentu 
ku 
prestashon 
di su tènistanan Kayden 
Domacassé ku a hunga 
den 2 kategoria ku ta U14 i 
U16, di kua e la sa di presta 
bon den tur dos kategoria. 
Xaquenne Saragoza a 
hunga den kategoria U16 
enbes di U14 i yega semi- 
fi nal. 


Tabata un eksperensia 
nobo i físiko pa nan dos 
pero nan a duna un bon 
prestashon. 
Un danki speshal ta bai 
na tur e spònsernan ku a 
kotribuí pa hasi e biahe pa 
Aruba posibel. 
Tung Fong Store N.V. 
Son Doggy Dog. 
WEB N.V. 
Augusta ICE Service 
B.V. 
Hitess N.V. 
IBO Bonaire N.V. 
TAZ Construction. 
JCT Cleaning Services.. 
Pabien na nos tènistanan 
den e torneo na Aruba. 


KRALENDIJK--E we- 
ganan di e torneo di Beach 
Volleyball ku ta tumando 
lugá na Hato Mayor na 
Repúblika Dominicana, e 
weganan bálido pa Norceca 
Beach Tour 2022, a sigui 
fi n di siman pasá, di kua 
nos isla despues di a pèrdè 
su promé dos partidonan, 
djasabra último nos a pèrdè 
kontra Jamaica ku skor di 
2-0 ku sètnan di 22-20 i 21- 
16. E weganan ta sigui i nos 


ta deseá nos isla tur pero tur 
klase di éksito den e torneo 
aki di Beach Volleyball na 
Hato Mayor na Repúblika 
Dominicana. 
Ta trata di un torneo na 
nivel hopi haltu di kua bo 
mester ta bon prepará pa 
torneonan asina, pa e nivel 
di “beach volleyball” ku 
e torneonan aki ta konta 
kuné. 
Éksito na nos isla den e 
torneo aki. 


KRALENDIJK--E 
ekipo di futbòl veterano 
FC Champs, djasabra úl- 
timo den partido di futbòl 
50+, a gana di e ekipo Mi 
Kos ku skor di 6-3 den par- 
tido di futbòl veterano ku a 
tuma lugá djasabra último 
na Fèlt Elion Flores na 
Amboina. 
E partido aki a tuma 
lugá 17:30. 
Outornan dje golnan 
di FC Champs den e par- 
tido aki ta Jair Bernabela 
ku a hinka 2 gol, Garindo 
Raphaela tambe a hinka 


2 gol, Robbert i Gunter 
Seraus a hinka 1 gol kada 
unu pa duna nan ekipo e 
viktoria. 
Djasabra awó e ekipo di 
FC Champs 50+ ta topa ku 
Hobon 50+ na Stadion di 
Playa pa 5or atardi. 
E partido aki ta primintí 
di bira un tremendo partido 
di futbòl veterano 50+ dja- 
sabra awó. 
Éksito na e ekiponan 
den e partido. 
Riba potrèt outornan di 
e golnan di FC Champs 
50+. 


KRALENDIJK--Dja- 
sabra último na Amas Ball- 
park na Tera Kòrá, tabatin 2 
partido fi nal di e torneo di 
beisbòl di nos futuronan. 
Awaseru e stroba algun 
di e partidonan ku a keda 
di skèdjel pa djadumingu 


último. 
Pa loke ta e partidonan 
ku a tuma lugá djasabra 
último, den kategoria U9, 
Mets a gana Stars ku skor 
di 13-7. Den kategoria U6, 
Braves a gana di Angels ku 
skor di 12-5. E partidonan 


ku a keda tras djasabra últi- 
mo a tuma lugá ayera i den 
nos edishon di mañan nos lo 
bini ku e resultadonan fi nal 
di e torneo aki di Stars ku a 
fi nalisá djadumingu último, 
tambe e premiashon di e 
torneo. 


Boneiru a pèrdè 2-0 
den “beach volleyball” 


FC Champs 6-3 
riba Mi Kos 


Boneiru tremendo den 
tènis na Aruba 


Torneo beisbòl di nos 
futuronan 

Denise De Jongh-Rekwest a entregá su buki ‘Bebe bira bon’ na Minister Endy 
Croes, titular di enseñansa na pais Aruba. E buki aki pa mucha ta basá riba e tradi- 
shon di uso di remedi di yerba. Na Aruba ta papia di ‘remedi di tera’. Foto ta mustra 
momentu di entrega di e buki na apertura di e Festival di Buki pa Mucha na Aruba. 


Nos a topa Angelica Boekhoudt, na Aruba, 
tremendo persona. E ta hasi trabou ku ta 
rekerí amor pa hende. Niun skol por duna 
esei. Amor, sea bo ta nase kuné òf sin dje. 
No solamente un hende ta nase pa ekspresá 
amor, pero tambe e otro hende ta sintié. 
Angelica Boekhoudt, esei ta loke mi a sinti 
serka e señora aki. E tin e vibrashon di amor 
den dje i lógikamente no por ekspresá otro. 
Angelica, ta duna servisio pa e kompania 
‘Armada Port’, pa diferente pashènt ku ta 
bai Aruba pa motibu médiko i otro servisio. 
E ta un persona masha amabel. 


NOS A TOPA 
Buki ‘Bebe bira bon’ 
pa Minister 


